મારા વ્હાલા વાચકમિત્રો, આજે ડૉક્ટર્સ ડે છે. ડૉક્ટરની સેવા-સમર્પણના અભિવાદનનો દિવસ. લાખો દર્દીઓને સાજા કરવા વિશ્વના ઘણાંખરા દેશો ડૉક્ટર્સને સવિશેષ સન્માન આપવા અલગ-અલગ દિવસોએ ડૉક્ટર્સ ડે મનાવે છે. આપણાં દેશ ભારતમાં તો ડૉક્ટરને ઈશ્વરતુલ્ય માનવામાં આવે છે. જો કે માનવી એટલો કાબેલ નથી કે તેની તુલના ઈશ્વર સાથે થાય, પરંતુ પોતાના અથાગ સેવા, સમર્પણ, નિષ્ઠા, ઈમાનદારી અને પૂર્ણ શ્રદ્ધાથી કોઈ વ્યક્તિના જીવનને બચાવવા માટે ડૉક્ટર છેવટસુધીના તમામ પ્રયાસો કરે છે. કદાચ આ અતુલનીય પ્રયાસોને સન્માન આપવા માટે ડૉક્ટરને ઈશ્વરતુલ્ય કહેવાતા હશે.!